安那般那念

安那般那念（梵文：ānāpāna-smṛti，巴利文：ānāpāna-sati），又譯為阿那般那觀、念阿那般那、阿那波那、念阿般，義譯為入出息念、入出息觀、數息觀、安般守意、十六勝行，佛教術語，是以觀察呼吸作為修習定的方法。 「安那」（āna）義為持來，而「般那」（apāna）義為持去，這是指氣息（pāṇa）進入和離開身體。此中有兩說，一說為：持來對應入息（梵：āśvāsa）持去對應出息（梵：praśvāsa），另一說為：持來對應出息（巴：assāsa），持去對應入息（巴：passāsa），這是對胎兒出生時，氣息首先是進入還是排出有不同意見，而產生解釋的差異。「念」（sati）即是念住之念。 釋迦牟尼佛在世時，曾在僧團中教授不淨觀，但因產生修行者自殺等問題，故而教授了安那般那念，並於不殺生戒中禁止自殺、勸死、讚死。安那般那念修行穩妥，能快速成就四念處，契經中滿足四念處的安那般那念，可總結為十六勝行。安那般那念，是有學者應得、應到、應證之法，是無學者現法樂住之法，故而稱為：聖住、天住、梵住、學住、無學住、如來住。 在阿毘達磨，如說一切有部《大毘婆沙論》等中，修行安那般那念，有六步修法：數（gaṇanā）、隨（anugama）、止（sthāpanā）、觀（upalakṣaṇā）、轉（vivarta）、淨（pariśuddhi），數息等前四為身念處修行，能引起四念處，進而轉、淨，見道證果。後人將其與身念處之不淨觀，合稱二甘露門，漢傳佛教將其歸入五停心觀。 十六勝行出於《雜阿含經·八〇三經》和《相應部54.1經》等，修行者居阿練若，或在樹下，或在靜室，結跏趺坐，端身正願，住對面念（pari-mukhaṃ satiṃ upaṭṭhapetvā）。斷五蓋入禪那： 譬喻師、分別論者等傳承的法隨觀依次為無常、離欲、滅、出離（paṭinissagga）。十六勝行是修行方法，並非修行位次，如法修行能斷諸覺想（manovitakkā），可成就七覺支，得四種禪那及至四沙門果等。 其他提及十六勝行的經文包括： 《十誦律 卷二初誦. 明四波羅夷法之二》：「觀無常，觀變壞（vipariṇāma），觀離欲，觀滅盡，觀捨離，當一其心，念出、入息。」 《修行道地經 數息品》：「何謂『數息見無常即知』？見諸喘息，皆無有常，是為[數息]，出息、入息如是。何謂『出息無欲即知』？見息起滅，如是離欲，是為觀離欲，出息即知，入息如是。何謂『觀寂滅數息即知』？其息出時，觀見滅盡，是為觀寂，出息即知，入息如是。何謂『見趣道數息即自知』？見息出滅處，覩是以後，心即離塵，以離無欲，棄於三處，志即解脫，將護此意，是為數息，出息、入息如是。」 《坐禪三昧經》 《舍利弗阿毘曇論·緒分·定品》：「學無常觀出息，學無常觀入息。學離欲觀出息，學離欲觀入息。學滅觀出息，學滅觀入息。學出世觀出息，學出世觀入息。」 《解脫道論卷七.行門品之四》：「見無常、見無欲、見滅、見出離，如是覺，見出離，我出息如是覺，見出離，我出入息如是[覺]。」 《清淨道論 第八品隨念業處之解釋》 《無礙解道 第二誦品 （页面存档备份，存于互联网档案馆）》 《巴利律 （页面存档备份，存于互联网档案馆）》 《中部．118 出入息念經》(MN 118 Anapanasati Sutta （页面存档备份，存于互联网档案馆）) 《中阿含62 語羅候羅長經》(MN62 Longer Discourse to Rahula （页面存档备份，存于互联网档案馆）) 《佛說法乘義決定經 第二》(Arthaviniścaya 20) 《成實論 卷14 出入息品 （页面存档备份，存于互联网档案馆）》 《善見律毘婆沙》 《大毘婆沙論》 《瑜伽師地論 ‧ 本地分聲聞地 瑜伽處之二 (卷27) （页面存档备份，存于互联网档案馆）》 《釋禪波羅蜜次第法門卷七 修證第七之三 （页面存档备份，存于互联网档案馆）》 《大乘義章卷十六 - 十六特勝》 《大智度論 釋初品 中舍利弗因緣第十六 (卷十一)》 ...... (歡迎在此加入更多經文) 鸠摩罗什傳譯《坐禪三昧經》中的持息念方法，從數息開始漸至全部六種門十六分。天台宗智顗，將經典中修行安那般那念的方式整理、歸納後，與《坐禪三昧經》中的第四治思覺法門結合，將數息、隨、止、觀、還、淨等六者，合稱“六妙門”。安世高譯的《安般守意經》，以六妙門結合三十七道品修習。 一行禪師認為，「四念住」和「十六勝行」相依，這些修習能帶來定慧；相反，「四禪」和「四無色定」並非導向解脫的必要修行。 《大毘婆沙論》：「如契經說：『有持來，有持去，有持來、持去念，有修持來、持去念。』 此中持來者，謂：入息；持去者，謂：出息。如《施設論》說：『吸風入內，名持來；引風出外，名持去；如鍜金師囊，囊開合，風隨入出，此亦如是。』 有作是說：出息名持來，入息名持去。 有餘師說：煖息名持來，冷息名持去。 復有說者：上息名持來，下息名持去。 評曰：此中初說為善。能緣彼念，名持來、持去念。即於此念，及此相應俱有諸法，若修若習、若多所作，名修持來、持去念。」 釋惠敏. 鳩摩羅什所傳「數息觀」禪法之剖析. [2022-02-04]. （原始内容存档于2022-02-04）.  《大毘婆沙論》：「有入息，有出息，有入出息地，無入出息地。入息者，謂：息風入身。出息者，謂：息風出身。有入出息地者，謂：欲界及，下三靜慮。無入出息地者，謂：第四靜慮，及四無色。」 《法蘊論·覺支品》：「脩習如是四念住時，所有無漏作意相應，諸念，隨念，專念，憶念，不忘不失，不遺不漏，不失法性，心明記性，總名為念。亦名念根，亦名念力，亦名念覺支，亦名正念。」 《中阿含經·城喻經》：「聖弟子，常行於念，成就正念，久所曾習，久所曾聞，恒憶不忘，是謂聖弟子，得念守門大將，除惡不善，修諸善法也。」 《雜阿含經·一一七五經》：「四守門者，謂四念處。」 《大毘婆沙論》：「又說：『念能遍行，防護一切，我聖弟子，具念防護，捨不善法，修習善法。』」 《十誦律》卷2：「在跋耆國跋求摩河上。是時佛語諸比丘，修習不淨觀，得大果大利。……諸比丘作是念已。勤修習不淨觀。深懷厭惡，慚愧是身。……爾時或有比丘發心，欲死、歎死，求刀自殺，或服毒藥，或有自繫，或投高崖，或有比丘轉相害命。……以是因緣，僧遂減少。月十五日說戒時至，眾僧減少。佛知故，問阿難言：『今說戒日，眾僧都集，何故減少？』阿難白言：『……如是二三，乃至六十，故僧減少。唯願世尊，為諸比丘說餘善道。安樂住法無有厭惡。諸惡法生即能除滅。』……佛告阿難：『有阿那般那念，名為善道安樂住法。所以者何？諸惡法生，即能除滅，無厭惡故。』」 《雜阿含經》卷29〈809經〉：「時，諸比丘，修不淨觀已，極厭患身，或以刀自殺，或服毒藥，或繩自絞，投巖自殺，或令餘比丘殺。有異比丘，極生厭患惡露不淨，至鹿林梵志子所，語鹿林梵志子言：賢首！汝能殺我者，衣鉢屬汝。……時，鹿林梵志子，即以利刀，殺彼比丘，次第乃至，殺六十人。爾時，世尊至十五日說戒時，於眾僧前坐，告尊者阿難：『何因何緣，諸比丘，轉少、轉減、轉盡？』阿難白佛言：『世尊為諸比丘說修不淨觀，讚歎不淨觀。諸比丘修不淨觀已，極厭患身，廣說乃至，殺六十比丘。……唯願，世尊！更說餘法，令諸比丘聞已，勤修智慧，樂受正法，樂住正法。』佛告阿難：『是故，我今次第說，住微細住，隨順開覺，已起、未起惡不善法，速令休息，如天大雨，起、未起塵，能令休息。……謂安那般那念住。』阿難白佛：『云何修習安那般那念住，隨順開覺，已起、未起惡不善法，能令休息？』佛告阿難：『若比丘，依止聚落，如前廣說，乃至如滅出息念而學。』」 《善見律毘婆沙》：「爾時，世尊，以阿那波那念，教諸比丘，因諸比丘觀不淨，而自共相殺。因此故，集諸眾僧，集已，世尊訶責眾僧：『汝等比丘，何以自共相殺？賃鹿杖沙門，復殺諸比丘？』如來訶責已，而為諸比丘，結第三波羅夷：若比丘，故斷人命，如是為初，……次至隨結，讚死、教死為初。」 《大毘婆沙論》：「問：雖此一經說不淨觀通四念住，而無量經說持息念通四念住，非不淨觀，有何意耶？答：以持息念，依處串習，牢固可恃，假使失念，煩惱現行，速可依之，伏諸煩惱，引四念住。……言非處者，謂：諸造色相不定故，由此多經說持息念通四念住，非不淨觀。復次、以持息念，增益法想，是空觀本，由此速能引四念住，是故偏說。若不淨觀，增有情想，如說：此骨為女、為男，障礙空觀，不能速疾引四念住，是故不說。復次，以持息念，所緣憐近，無種種相，無次第，不依有情，任運而轉，由此速能引四念住，是故偏說。若不淨觀，與此相違，是故不說。復次，以持息念，唯內道起，不共外道，由此速能引四念住，是故說。若不淨觀，外道亦起，不能速疾引四念住，是故不說。」 《瑜伽師地論》：「云何阿那波那念所緣？謂：緣入息出息念，是名阿那波那念。……入息出息，有四異名，何等為四？一名、風，二名、阿那波那，三名、入息出息。四名、身行。……又此阿那波那念，應知略有五種修習，何等為五？一、算數修習，二、悟入諸蘊修習，三、悟入緣起修習，四、悟入聖諦修習，五、十六勝行修習。……如是於聖諦中，善修習已，於見道所斷一切煩惱，皆悉永斷，唯餘修道所斷煩惱。為斷彼故，復進修習十六勝行。」 《雜阿含經·八〇七經》：「爾時，世尊坐禪，二月過已，從禪覺，於比丘僧前坐，告諸比丘：……我於此二月，念安那般那，多住思惟：入息時念入息，如實知；出息時念出息，如實知，若長、若短。一切身覺入息念，如實知；一切身覺出息念，如實知。身行休息入息念，如實知；乃至滅出息念，如實知。我悉知已，我時作是念：此則麁思惟住，我今於此思惟，止息已，當更修餘微細，修住而住。爾時，我息止麁思惟已，即更入微細思惟，多住而住。…… 佛告諸比丘：若有正說，聖住、天住、梵住、學住、無學住、如來住，學人所不得當得，不到當到，不證當證，無學人現法樂住者，謂：安那般那念，此則正說，所以者何？安那般那念者，是聖住、天住、梵住，乃至無學現法樂住。」 《大毘婆沙論》：「 又彼經說：『今我此定猶為麁淺，我應更入餘深細定。』問：此中何者是深細定？有說：第四靜慮。有說：無色。有說：滅定。…… 又彼經說：『佛告苾芻：若有問言，云何聖住？云何天住？云何梵住？云何佛住？云何學住？云何無學住？應正答言：謂持息念，所以者何？此持息念，能令學者，證所未證；能令無學者，得現法樂住。』此持息念，不雜煩惱故，名聖住；自性光淨故，名天住；自性寂靜故，名梵住；諸佛多住故，名佛住；學所得故，名為學住，無學得故，名無學住。學者，由此得勝現觀，斷除煩惱故，名證所未證。無學者，由此得不動心解脫故，名得現法樂住。有說：此持息念，是聖所有，能引聖性故，名聖住，廣說乃至，是無學所有，能引無學性故，名無學住。學者，由此能證阿羅漢果故，名證所未證。無學者，由此住四種樂故，名得現法樂住；四種樂者：一、出家樂，二、遠離樂，三、寂靜樂，四、三菩提樂。問：此持息念，是非學、非無學，何故名為學、無學住？答：學、無學者，身中有故。」 《大毘婆沙論》：「此持息念，由六因故，應知其相：一、數，二、隨，三、止，四、觀，五、轉，六、淨。 數有五種：一、滿數，二、減數，三、增數，四、亂數，五、淨數。滿數者，謂：從一數至十。減數者，謂：於二等數為一等。增數者，謂：於一等數為二等。亂數者，謂：數過十。……淨數者，於五入息數為五入，於五出息數為五出。問：為先數入息？為先數出息耶？答：先數入息，後數出息。…… 隨者，繫心隨息，從外入內，謂：從口鼻流至咽喉，復從咽喉流至心胸，復從心胸流至臍輪，如是展轉乃至足指，心皆隨逐。心復隨息，從內出外，半麻一麻，半麥一麥，半指節一指節，半指一指，半搩手一搩手，半肘一肘，半尋一尋，乃至廣說，隨根勢力，息去近遠，心皆隨逐。 止者，謂：觀息風，初住口鼻，次住咽喉，次住心胸，次住臍輪，展轉乃至後住足指，隨息所止，心住觀之。有說：止者，住心觀息遍住身中，如珠中縷。 觀者，謂：此息風，若至口鼻，能審觀察，若至咽喉，亦審觀察，如是展轉乃至足指，亦審觀察。觀息風已，復作是念：此風聚中，有四大種，此四大種，生諸造色，此所造色，是心、心所所依止處。如是行者，觀息為先，展轉遍能觀五取蘊。 轉者，轉此入出息觀，起身念住，展轉乃至起法念住。 淨者，從煖乃至無學。……」 《解脫道論》：「先師說四種修念安般，所謂：算、隨逐、安置、隨觀。 問曰：云何名算？答曰：初坐禪人，從初出息，乃至入息，從一至十，過十不算。復說：從一至五，過五不算，不令意誤。是時當算，乃至離算，從入出息，事念住，此謂名算。 隨逐者，攝算，以念無間，逐出入息，此謂隨逐。 名安置者，或鼻端，或於脣，是入出息所觸處，於彼作風相，令念住，此謂安置。 名隨觀者，由觸自在，當隨觀相，於此所起喜樂等法，應當隨觀，此謂隨觀。 彼算為覺滅，令得出離覺。隨逐者，為滅麁覺，於出入息，作念無間。安置，為斷於亂，作不動想。隨觀者，為受持想，為知勝法。」 《善見律毘婆沙》：「憶識心中者，云何憶識？數（gaṇanā）、隨（anubandhanā）、觸（phusanā）、安置（ṭhapanā）、觀（sallakkhaṇā）、還（vivaṭṭanā）、淨（pārisuddhi），歷觀（tesañca paṭipassanāti）。數者，一二為初。隨者，隨息出入。觸，息所觸處。安置者，道也。淨者，果。歷觀者，法相。」 《中阿含經》卷24〈98經〉〈念處經〉：「復次，比丘觀身如身，比丘者，念入息即知念入息，念出息即知念出息；入息長即知入息長，出息長即知出息長；入息短即知入息短，出息短即知出息短；學一切身息入，學一切身息出；學止身行息入，學止口行息出。如是比丘觀內身如身，觀外身如身，立念在身，有知有見，有明有達，是謂比丘觀身如身。」 《大毘婆沙論》：「問：此持息念自性是何？答：慧為自性，然此聚中，念力增故，說名為念，如四念住，及宿住念，本性生念，慧為自性，然彼聚中，念力增故，說名為念。如除色想，慧為自性，然彼聚中，想力增故，說名為想，此亦如是。若并眷屬，四蘊、五蘊，為其自性。此持息念，界者，謂：欲色界，非無色界。地者，五地，謂：欲界、靜慮中間，及下三靜慮近分；諸有欲令下三根本靜慮地，亦有捨根者，彼說此念通八地，謂：前五，及下三靜慮。所依者，唯依欲界，非色、無色界。有餘師說：依欲、色界，非無色界，然初起時，必依欲界。行相者，非聖行相。所緣者，緣息風。念住者，是身念住加行，非根本念住；若依汎爾四念住說，是身念住，緣色法故。問：何故契經說：『持息念通四念住。』答：此能引起四念住故，作如是說。……此持息念，智者，一世俗智。三摩地者，非三摩地俱。根者，一捨根。……見所斷、修所斷、不斷者，唯修所斷。……」 《大毘婆沙論》：「問：不淨觀以何為自性？答：以無貪善根為自性。修定者說：以慧為自性。……此不淨觀，界者，唯欲、色界，以無色界無緣色法不淨觀故。地者，十地，謂：在欲界、靜慮中間、及四靜慮、四近分故。……此不淨觀，念住者，身念住俱，有說：此非根本念住，但可是身念住加行。智者，世俗智俱。三摩地者，非三摩地俱。根相應者，總說但與三根相應，謂：樂、喜、捨。……見所斷、修所斷、不斷者，是修所斷。……」 《雜阿含經·二七二經》：「善男子、善女人，信樂出家，修習無相三昧，修習、多修習已，住甘露門，乃至究竟甘露涅槃。」 《雜阿含經·八一〇經》：「何等為一法？謂安那般那念，多修習已，能令四念處滿足。四念處滿足已，七覺分滿足。七覺分滿足已，明、解脫滿足。云何修安那般那念四念處滿足？是比丘，依止聚落，乃至如滅出息念學。……入息念時，如入息念學，出息念時，如出息念學，若長、若短。一切身行覺知，入息念時，如入息念學；出息念時，如出息念學。身行休息，入息念時，如身行休息入息念學；身行休息，出息念時，如身行休息出息念學。……」 《雜阿含經·八〇三經》：「是比丘，若依聚落、城邑止住，晨朝著衣持鉢，入村乞食，善護其身，守諸根門，善繫心住。乞食已，還住處，舉衣鉢，洗足已，或入林中、閑房、樹下，或空露地，端身正坐，繫念面前。斷世貪愛，離欲清淨，瞋恚、睡眠、掉悔、疑斷。度諸疑惑，於諸善法，心得決定。遠離五蓋煩惱，於心令慧力羸，為障礙分，不趣涅槃。 念於內息，繫念善學，念於外息，繫念善學，息長、息短。覺知一切身入息，於一切身入息善學；覺知一切身出息，於一切身出息善學。覺知一切身行息入息，於一切身行息入息善學；覺知一切身行息出息，於一切身行息出息善學。 覺知喜，覺知樂，覺知心行，覺知心行息入息，於覺知心行息入息善學；覺知心行息出息，於覺知心行息出息善學。 覺知心，覺知心悅，覺知心定，覺知心解脫入息，於覺知心解脫入息善學；覺知心解脫出息，於覺知心解脫出息善學。 觀察無常，觀察斷，觀察無欲，觀察滅入息，於觀察滅入息善學；觀察滅出息，於觀察滅出息善學。 是名修安那般那念，身止息、心止息，有覺有觀，寂滅、純一，明分想，修習滿足。」 《大毘婆沙論》：「問：結加趺坐義何謂耶？答：是相周圓，而安坐義。聲論者曰：以兩足趺，加致兩髀，如龍盤結，端坐思惟，是故名為結加趺坐。脇尊者言：重壘兩足，左右交盤，正觀境界，名結加坐，唯此威儀順修定故。大德說曰：此是賢聖吉祥坐故，名結加坐。」 《大毘婆沙論》：「問：端身者是何義？答：是身正直，而安坐義。問：正願者是何義？答：是順善品，而注心義。」 《善見律毘婆沙》：「正身者，十八背骨骨相累，筋脈皮寬舒，若急坐者，須臾疲勞，從禪定退。安念前者，念禪定法，安置其前。」 《解脫道論》：「於是現前令學安者，謂：繫念住於鼻端，或於口脣，是出入息所緣處，彼坐禪人，以安念此處。入息出息，於鼻端、口脣，以念觀觸；或現念令息入，現念令息出。現於息入時，不作意；於出時，亦不作意。……若坐禪人，於入出息，作意內外，其心成亂，若心起亂，其身及心，成懈怠動搖，此是過患。…… 彼坐禪人，以九小煩惱清淨心，現念入息，彼相得起。名相者，如抽綿、抽古貝，觸身成樂觸；如涼風，觸身成樂觸；如見入出息風，觸鼻、口脣，念作風想，不由形色，此謂相。若坐禪人，以修多、修相成增長，若鼻端增長，於眉間、於額，成多處住，成滿頭風；從此增長，滿身猗樂，此謂具足。復有坐禪人，從初見異相，如煙、如霧、如塵、如碎金，猶如針刺，如蟻所嚙，見種種色。若坐禪人，心不明了，於彼異相，心作異想，成顛倒，不成出入息想。若明了，坐禪人，不作異意想，念現入息，念現出息，離作餘想，若如是作意，異相即滅。 是坐禪人，得微妙相，心不放逸，念現入息，念現出息，彼相自在，以相自在，欲起修行。由欲自在，念現入息，念現出息，起喜。已喜自在，已欲自在，念現入息，念現出息，起捨。彼已捨自在，已欲自在，已喜自在，念現入息，念現出息，其心不亂，若心不亂，諸蓋滅，禪分起，此坐禪人，已得寂滅勝四禪定。」 《大毘婆沙論》：「問：住對面念是何義耶？答：面謂定境，對謂現矚，此念令心現矚定境。……云何名住對面念耶？答：修觀行者，繫念眉間，或觀青瘀，或觀膖脹，或觀膿爛，或觀破壞，或觀異赤，或觀被食，或觀分離，或觀白骨，或觀骨鎖，此等名為住對面念。問：何緣繫念在眉間耶？答：修觀行者，先依此處，生賢聖樂，後漸遍身，是故彼於眉間繫念；如受欲者，男女根處，先生欲樂，後漸遍身，此亦如是。亦有本說：繫念明闇明者謂眼，即說繫念在鼻按中。復有本說：繫念髮際。或有本說：繫念鼻端。……問：何故此中，但說不淨觀名對面念，非持息念、界差別觀耶？答：此中亦應說持息念，界差別觀，名對面念，而不說者，是有餘說。」 《雜阿含經·四七四經》：「佛告阿難：……阿難！我以諸行漸次寂滅（nirodha）故說；以諸行漸次止息（passaddhiya）故說：一切諸受，悉皆是苦。……佛告阿難：初禪正受時，言語（vācā）止息；二禪正受時，覺觀（vitakka-vicāra）止息；三禪正受時，喜心止息；四禪正受時，出入息止息。空入處正受時，色想止息；識入處正受時，空入處想止息；無所有入處正受時，識入處想止息，非想非非想入處正受時，無所有入處想止息。想受滅正受時（saññā-vedayita-nirodhaṃ samāpannassa），想（saññā）受（vedanā）止息，是名漸次諸行止息。……佛告阿難：於貪欲，心不樂、解脫；恚、癡，心不樂、解脫，是名勝止息、奇特止息、上止息、無上止息，諸餘止息，無過上者。」 《法蘊論》：「世尊說：『慶喜當知，入初靜慮時，語言靜息，由此為緣，餘法亦靜息，此名第一順輕安相。入第二靜慮時，尋、伺靜息，由此為緣，餘法亦靜息，此名第二順輕安相。入第三靜慮時，諸喜靜息，由此為緣，餘法靜息，此名第三順輕安相。入第四靜慮時，入、出息靜息，由此為緣，餘法亦靜息，此名第四順輕安相。入滅想受定時，想、受靜息，由此為緣，餘法亦靜息，此名第五順輕安相。慶喜當知，復有第六上妙輕安，是勝、是最勝，是上、是無上，如是輕安，最上最妙，無餘輕安能過此者，此復是何？謂：心從貪，離染解脫，及從瞋、癡，離染解脫，此名第六順輕安相。』」 《大毘婆沙論》：「如契經說：『佛告苾芻：我已念入出息，了知我已念入出息。我已念短入出息，了知我已念短入出息。我已念長入出息，了知我已念長入出息。我已覺遍身入出息，了知我已覺遍身入出息。我已止身行入出息，了知我已止身行入出息。』……應知此中，念入出息者是總，念短入出息等是別。復次、念入出息者，是欲界持息念；念短息者，是初靜慮；念長息者，是第二靜慮；覺遍身者，是第三靜慮；止身行者，是第四靜慮。」 《中阿含經·長壽王品·念身經》：「比丘修習念身，比丘者，齒齒相著，舌逼上齶，以心治心，治斷滅止，猶二力士，捉一羸人，處處旋捉，自在打鍛。……念入息即知念入息，念出息即知念出息。入息長即知入息長，出息長即知出息長；入息短即知入息短，出息短即知出息短。學一切身息入，學一切身息出。學止身行息入，學止口行息出。如是比丘，隨其身行，便知上如真。彼若如是，在遠離獨住，心無放逸，修行精勤，斷心諸患，而得定心。得定心已，則知上如真，是謂比丘修習念身。」 《大毘婆沙論》：「問：入出息，為先短後長？為先長後短耶？答：先短後長。云何知然？如《施設論》說：『菩薩初入定時，其息速疾，久入定已，息便安住。』如人擔重，經嶮難處，其息速疾；後至平道，息便安住故，入出息先短後長。」 《解脫道論》：「『若長入息，若短出息，於短入息，如是學之者。』方便所作，過於其性，此謂長。性者，現智，智為現，不愚癡事。問曰：云何不愚癡事？答曰：初坐禪人，得身心倚，以入出息，念現作住，其出入息成細；出入息細故，成不可取；時坐禪人，若長息隨觀作長，乃至相起住；若相已起住，以性應作意，此謂不愚癡。復次、當為心消息，有時作長，有時作短。如是當修。」 《大毘婆沙論》：「問：此觀息風，從鼻而入，還從鼻出，何故乃說『我覺遍身入出息』耶？答：息念未成，觀入出息，從鼻入出；息念成已，觀身毛孔，猶如藕根，息風周遍，於中入出。問：若爾，何故非出定耶？答：意樂加行，俱未息故；如菩薩時，雖作此觀，而不出定；亦以意樂、加行，未息故，無有過。尊者世友作如是說：如觀一切大種造色、所合成身，皆是無常、苦、空、無我，如病、如癰、如箭、不淨；以不捨離，緣息風覺，不名出定，此亦應爾。」 《舍利弗阿毘曇論·緒分·定品》：「何謂『學一切身出息覺知、學一切身入息覺知』？如比丘，以息滿一切身，出息；若一切身內空已，入息。如巧橐師、橐師弟子，令橐囊滿已，按使氣出；若橐囊空已，還開其口，使氣得滿。比丘如是，令一切身中息滿已，出息；若一切身內空已，入息。」 《解脫道論》：「復次、坐禪人，以事令分明相起，是事當修：『知一切身我入息，如是學者。』以二種行，知一切身，不愚癡故，以事故。問曰：云何無愚癡知一切身？答曰：若坐禪人，念安般定，身心喜樂觸成滿，由喜樂觸滿，一切身，成不愚癡。問曰：云何以事知一切身？答曰：出入息者，所謂一處住色身；出入息事，心、心數法名身，此色身名身，此謂一切身。彼坐禪人，如是以見，知一切身，雖有身、無眾生、無命。如是學者，謂：三學，一、增上戒學，二、增上心學，三、增上慧學；如實戒，此謂增上戒學；如實定，此謂增上心學；如實慧，此謂增上慧學。」 《善見律毘婆沙》：「『我出息知一切身、入息亦知一切身』者，知一切身出息入息，身長、短、初、中、後，一切知，現前知，知與心合，知息初後。」「何謂名為隨念？知出入息，不假數而知。隨念有三種，何謂為三？答曰：……若出息者，齊為初，心為中，鼻頭為後。若入息，鼻頭為初，心為中，齊為後。」 《大毘婆沙論》：「止身行者，謂：令息風，漸漸微細，乃至不生。」 《舍利弗阿毘曇論·緒分·定品》：「何謂『學除身行出息、學除身行入息』？身行，謂：出息、入息，有麁有細。云何麁身行？若掉動，是名麁身行。云何細身行？若寂靜，是名細身行。如比丘，以細身行，調伏麁身行，降勝除出；如巧匠、巧匠弟子，以小楔出大楔；如是比丘，以細身行，調伏麁身行。如人馳走，自思惟：『我以何故走？我當安徐行』，便安詳行。此人復如是思惟：『我何以安詳行？我應當住』，便住。此人復思惟：『我何故住？我當坐』，便坐。此人復如是思惟：『我何故坐？我當臥』，便臥。此人如是，除麁身行，親近細身行；比丘如是，除麁身行，親近細身行。」 《解脫道論》：「彼坐禪人，此三學，於彼事，以念作意學之，修已多修，此謂：『學之令滅身行，我入息如是學。』云何名身行者？此謂出入息，以如是身行，曲、申，形隨申，動、踊、振、搖。如是於身行，現令寂滅。復次、於麁身行，現令寂滅，以細身行，修行初禪；從彼以最細，修第二禪；從彼最細，修行學第三禪；令滅無餘，修第四禪。問曰：若無餘滅出入息，云何修行念安般？答曰：善取初相故，以滅出入息，其相得起，成修行相。」 《善見律毘婆沙》：「身有入息念，學滅出息入息，如是身心，不傾不危，不動不搖，寂靜，極微細如無，是名學滅出息入息，如是風住。……若學滅出息入息，如是成就風住不起，即名善開智慧人，入如是法，亦從此起。云何知之？譬如打銅器聲，初大後微，大聲已自憶識，後漸復善憶識微聲，善憶置心中，微聲已滅，猶思憶，不離心中；出息入息，亦復如是，初麁後細，憶識麁者，漸以至細，細者已滅，猶憶識心中，自此憶識故，心定住。如是得風息，心定住，關鍊成就，出息入息亦成就，阿那波那三昧亦成就，如是智慧人，入此禪定，亦從此起。是故律本中說：滅出息入息已，隨念更起，故名隨觀，知出息入息非隨念，隨念非出息入息，因此二法故，有知起，觀看此身，如是，次第得阿羅漢果。」 《大毘婆沙論》：「又彼經說：『我已覺喜入出息，了知我已覺喜入出息。我已覺樂入出息，了知我已覺樂入出息。我已覺心行入出息，了知我已覺心行入出息。我已止心行入出息，了知我已止心行入出息。』應知此中，覺喜者，觀初、二靜慮地喜；覺樂者，觀第三靜慮地樂；覺心行者，觀想及思；止心行者，謂：令心行，漸漸微細，乃至不生。」 「初、二靜慮，是輕安樂；第三靜慮，別是受樂。初、二靜慮樂，行蘊攝；第三靜慮樂，受蘊攝。……何故初、二靜慮，立輕安為支，非行捨？第三、第四靜慮，立行捨為支？非輕安耶？答：……復次、初、二靜慮，輕安有因，謂：諸善喜，如契經說：『心有喜故，身則輕安。』是故初、二靜慮，唯立輕安為支。第三、第四靜慮，輕安無因，謂：無善喜，唯應住捨故，彼但立行捨為支。復次、第三靜慮，棄捨極喜；第四靜慮，棄捨極樂故，此唯立行捨為支。」 《集異門論》：「『欣故生喜』者，謂：上品欣，轉名為喜，彼於此喜，起、等起，生、等生，轉、現轉，聚集出現，由斯故說，欣故生喜。『心喜故身輕安』者，謂：彼從欣，生心喜故，於現法中，身重性斷，心重性斷，身有堪能，心有堪能，身細滑，心細滑，身輕軟，心輕軟；身離蓋，心離蓋，身無懶惰，心無懶惰，身無疲倦，心無疲倦，由斯故說，心喜故身輕安。」 《集異門論》：「『身輕安故受樂』者，謂：由身有堪能，心有堪能，廣說乃至，身無疲倦，心無疲惓故，身便有樂，心受妙喜，由斯故說，身輕安故受樂。」 《雜阿含經·三三六經》：「世尊告諸比丘：有六喜行（somanassūpavicāra），云何為六？如是比丘！若眼見色，喜於彼色處行。耳聲、鼻香、舌味、身觸、意識法，喜於彼法處行。諸比丘！是名六喜行。」 《雜阿含經·三三七經》：「世尊告諸比丘：有六憂行（domanassūpavicāra），云何為六？諸比丘！若眼見色，憂於彼色處行。耳聲、鼻香、舌味、身觸、意識法，憂於彼法處行。諸比丘！是名六憂行。」 《雜阿含經·三三八經》：「世尊告諸比丘：有六捨行（upekkhūpavicāra），云何為六？諸比丘！謂：眼見色，捨於彼色處行。耳聲、鼻香、舌味、身觸、意識法，捨於彼法處行。是名比丘六捨行。」 《大毘婆沙論》：「有三受，謂：樂受、苦受、不苦不樂受。……有五受，謂：樂根，苦根，喜根，憂根，捨根。……有六受，謂：眼觸所生受，耳、鼻、舌、身、意觸所生受。……有十八受，謂：六喜意近行，六憂意近行，六捨意近行。……三受、十八受，為三攝十八？十八攝三耶？答：三攝十八，非十八攝三，何所不攝？謂：有漏樂根、苦根，五識相應捨根；及無漏受。…… 問：十八意近行，云何建立？……答：總以三緣故，立十八，謂：一意識，相應近行，有喜、憂、捨，三種自性，各緣色等，六種境起，故有十八。已說自性，當說所以何因緣故名意近行？答：此十八受，意為近緣，行於境界，名意近行。又、此為近緣，令意於境，數數行故，名意近行。又、依意故，近境而行，名意近行。於境捷利，樂數分別故，名為行；……如是捷利受，數於六境，起分別行，或行順喜相，或行順憂相，或行順捨相，由此因緣，名意近行。問：此十八意近行，為但意地？亦五識耶？答：唯在意地，非五識。……」 「問：何故有漏樂根，非意近行耶？答：欲界、初靜慮樂根，唯在五識及三識，意近行，唯在意識，故有漏樂根非意近行。問：第三靜慮，有漏樂根，唯在意識，何故不說？答：初非分故，後亦不立。……問：何故苦根非意近行？答：苦根，唯五識相應，意近行者，意識相應。……問：何緣五識相應捨根非意近行？答：如苦根說。問：何故無漏受非意近行？答：以無漏受，無意近行相故。……」 「問：此十八意近行，何界地有幾？答：欲界具一切；色界中，初、二靜應，各有十二，除六憂；第三、第四靜慮，各有六，復除六喜。無色界中，空無邊處近分，若許有別緣下者，則有四捨意近行，謂：色、聲、觸、法；若唯許總緣下者，則唯有一法，捨意近行；如是說者，應說有四：四無色根本，及上三近分，各唯有一法，捨意近行。」 《大毘婆沙論》：「覺心行者，觀想及思；止心行者，謂：令心行，漸漸微細，乃至不生。」 《舍利弗阿毘曇論·緒分·定品》：「何謂『學除心行出息、學除心行入息』？心行，謂：想、思，有麁、細。云何麁心行？若掉動，是名麁心行。若心行寂靜，是名細心行。如比丘，以細心行，調伏麁心行，降勝除出；如巧匠、巧匠弟子，以小楔，出大楔；如是比丘，以細心行，調伏麁心行。如人馳走，自思惟：『我何故走？我當安徐行』，便安徐行。自思惟：『我何故安徐行？我當住』，便住。自思惟：『我何故住？我當坐』，便坐。自思惟：『我何故坐？我當臥』，便臥。如是，除麁心行，親近細心行；比丘如是，除麁心行，親近細心行。」 《解脫道論》：「『令寂滅心行，我息入如是學』者，說心行，是謂：想、受；於麁心行，令寂滅，學之如初所說。」 《大毘婆沙論》：「又彼經說：『我已覺心入出息，了知我已覺心入出息。我已令心歡喜入出息，了知我已令心歡喜入出息。我已令心攝持入出息，了知我已令心攝持入出息。我已令心解脫入出息，了知我已令心解脫入出息。』應知此中，覺心者，謂：觀識體；令心歡喜等者，佛雖不復令心歡喜、攝持、解脫，然菩薩時有如是事故，復重觀。」 《瑜伽師地論》：「又若得根本第一、第二、第三靜慮，彼定已，得初靜慮近分、未至依定，依此觀察所生起心，謂如實知，如實覺了：或有貪心、或離貪心，或有瞋心、或離瞋心，或有癡心、或離癡心，略心、散心，下心、舉心，有掉動心、無掉動心，有寂靜心、無寂靜心，有等引心、無等引心，善修習心、不善修習心，善解脫心、不善解脫心，於如是心，皆如實知，如實覺了。是故念言：『於覺了心入息出息，我今能學覺了心入息出息。』彼若有時，見為惛沈、睡眠，蓋覆障其心，由極於內住寂止故，爾時於外，隨緣一種淨妙境界示現，教導、讚勵、慶喜、策發其心。是故念言：『於喜悅心入息出息，我今能學喜悅心入息出息。』彼若有時，見為掉舉、惡作，蓋覆障其心，由極於外住囂舉故，爾時於內，安住寂靜，制持其心。是故念言：『於制持心入息出息，我今能學制持心入息出息。』若時，於心，善修善習，善多修習，為因緣故，令現行蓋，皆得遠離，於諸蓋中，心得清淨。是故念言：『於解脫心入息出息，我今能學解脫心入息出息。』 《集異門論》：「『由正了知若法、若義、便發起欣』者，最初所發喜，名為欣，彼於此欣，起、等起，生、等生，轉、現轉，聚集出現，由斯故說，便發起欣。『欣故生喜』者，……。『心喜故身輕安』者，……。『身輕安故受樂』者，……。」 《雜阿含經·一二四七經》：「世尊告諸比丘：應當專心方便，隨時思惟三相，云何為三？隨時思惟止相（samādhi nimitta），隨時思惟舉相（paggaha nimitta），隨時思惟捨相（upekkhā nimitta）。若比丘一向思惟止相，則於是處，其心下劣；若復一向思惟舉相，則於是處，掉亂心起；若復一向思惟捨相，則於是處，不得正定（sammā samādhi），盡諸有漏。以彼比丘，隨時思惟止相，隨時思惟舉相，隨時思惟捨相故，心則正定，盡諸有漏。如巧金師、金師弟子，以生金著於爐中增火，隨時扇韛，隨時水灑，隨時俱捨。若一向鼓韛者，即於是處，生金焦盡；一向水灑，則於是處，生金堅強；若一向俱捨，則於是處，生金不熟，則無所用。」 《集異門論》：「『受樂故心定』者，謂：受樂故，遠離勞倦，無勞倦，法平等行故，心住、等住、近住一趣，得三摩地，由斯故說，受樂故心定。」 《雜阿含經·四七四經》：「佛告阿難：於貪欲，心不樂、解脫；恚、癡，心不樂、解脫，是名勝止息、奇特止息、上止息、無上止息（passaddhiya），諸餘止息，無過上者。」 《法蘊論》：「世尊說：『……慶喜當知，復有第六上妙輕安，是勝、是最勝，是上、是無上，如是輕安，最上最妙，無餘輕安能過此者，此復是何？謂：心從貪，離染解脫，及從瞋、癡，離染解脫，此名第六順輕安相。』」 《集異門論》：「『心定故如實知見』者，謂：彼若時，心住、等住，無二、無轉；爾時，於苦，如實知見苦，於集、滅、道，如實知見集、滅、道，由斯故說，心定故如實知見。『如實知見故生厭』者，謂：彼若時，於苦，如實知見苦，於集、滅、道，如實知見集、滅、道；爾時，於五取蘊，便生厭毀，違逆而住，由斯故說，如實知見故生厭。『厭故能離』者，謂：彼若時，於五取蘊，能生厭毀，違逆而住；爾時，便於貪、嗔、癡，三不善根，能損能薄，令漸缺減；如人以水，浸漬黃衣，置日光中，染色速脫；如是，若時於五取蘊，能生厭毀，違逆而住；爾時，便於三不善根，能損能薄，令漸缺減，由斯故說，厭故能離。『離故得解脫』者，謂：彼若時，能損能薄，能漸缺減，三不善根；爾時，便於貪、嗔、癡等，心得解脫，由斯故說，離故得解脫。……解脫處者，此中何謂解脫處耶？答：此中七法，名解脫處，一者、正了知法，二者、正了知義，三者、欣，四者、喜，五者、輕安，六者、樂，七者、定。」 《大毘婆沙論》：「又彼經說：『我已隨觀無常、斷、離、滅入出息，了知我已隨觀無常、斷、離、滅入出息。』 尊者世友作如是說：隨觀無常者，謂：觀息風無常；隨觀斷者，觀八結斷；隨觀離者，觀愛結斷；隨觀滅者，觀結法斷。 有說：隨觀無常者，觀四大種無常；隨觀斷者，觀無明結斷；隨觀離者，觀愛結斷；隨觀滅者，觀餘結斷。 有說：隨觀無常者，觀色身無常；隨觀斷者，觀過去結斷；隨觀離者，觀現在結斷；隨觀滅者，觀未來結斷。 有說：隨觀無常者，觀大種造色等皆是無常；隨觀斷者，觀苦受斷；隨觀離者，觀樂受斷；隨觀滅者，觀不苦不樂受斷。 大德說曰：隨觀無常者，觀五取蘊無常；隨觀斷者，觀五取蘊空、無我；隨觀離者，觀五取蘊苦；隨觀滅者，觀五取蘊不轉寂滅。」 《雜阿含經·九六九經》：「佛告火種：……火種！如是身，色麁四大，聖弟子，當觀無常，觀生滅，觀離欲，觀滅盡，觀捨。……彼於此三受，覺苦、覺樂、覺不苦不樂；彼彼受，若集、若滅、若味、若患、若出，如實知；如實知已，即於彼受，觀察無常，觀生滅，觀離欲，觀滅盡，觀捨（pahīyati）。」 《雜阿含經·七一五經》：「何等為捨覺分食？有三界，何等三？謂：斷界、無欲界、滅界。彼思惟，未生捨覺分令起，已生捨覺分，重生令增廣，是名捨覺分食。」 《發智論》：「如世尊說：『有三界，謂：斷界、離界、滅界。』云何斷界？答：除愛結，餘結斷，名斷界。云何離界？答：愛結斷，名離界。云何滅界？答：諸餘順結法斷，名滅界。」 《雜阿含經·七四六經》：「世尊告諸比丘：若比丘修習安那般那念，多修習已，得大果大福利；云何修習安那般那念，多修習已，得大果大福利？是比丘，心與安那般那念俱，修念覺分，依遠離（viveka），依無欲，依滅，向於捨（vossagga）；乃至修捨覺分，依遠離，依無欲，依滅，向於捨。」 《十誦律 卷二 初誦 明四波羅夷法之二》：「觀無常，觀變壞（vipariṇāma），觀離欲，觀滅盡，觀捨離，當一其心，念出、入息。」 《修行道地經 數息品》：「何謂『數息見無常即知』？見諸喘息，皆無有常，是為[數息]，出息、入息如是。何謂『出息無欲即知』？見息起滅，如是離欲，是為觀離欲，出息即知，入息如是。何謂『觀寂滅數息即知』？其息出時，觀見滅盡，是為觀寂，出息即知，入息如是。何謂『見趣道數息即自知』？見息出滅處，覩是以後，心即離塵，以離無欲，棄於三處，志即解脫，將護此意，是為數息，出息、入息如是。」 《舍利弗阿毘曇論·緒分·定品》：「學無常觀出息，學無常觀入息。學離欲觀出息，學離欲觀入息。學滅觀出息，學滅觀入息。學出世觀出息，學出世觀入息。」 《解脫道論卷七.行門品之四》：「見無常、見無欲、見滅、見出離，如是覺，見出離，我出息如是覺，見出離，我出入息如是[覺]。」 《雜阿含經·八〇四經》：「世尊告諸比丘：當修安那般那念，安那般那念修習、多修習者，斷諸覺想。云何安那般那念修習、多修習、斷諸覺想？若比丘，依止聚落、城邑住，如上廣說，乃至於出息滅善學。」 《雜阿含經·一二四六經》：「 世尊告諸比丘：……淨心進向比丘，麁煩惱纏，惡不善業，諸惡邪見，漸斷令滅；如彼生金，淘去剛石堅塊。復次，淨心進向比丘，除次麁垢，欲覺、恚覺、害覺；如彼生金，除麁沙礫。復次，淨心進向比丘，次除細垢，謂：親里覺、人眾覺、生天覺，思惟除滅；如彼生金，除去塵垢、細沙、黑土。復次，淨心進向比丘，有善法覺，思惟除滅，令心清淨；猶如生金，除去金色相似之垢，令其純淨。 復次，比丘，於諸三昧，有行所持；猶如池水，周匝岸持；為法所持，不得寂靜勝妙，不得息樂，盡諸有漏。……復次，比丘，得諸三昧，不為有行所持，得寂靜勝妙，得息樂道，一心一意，盡諸有漏；如鍊金師、鍊金師弟子，陶鍊生金，令其輕軟、不斷、光澤，屈伸隨意。 復次，比丘，離諸覺觀，乃至得第二、第三、第四禪，如是正受，純一清淨，離諸煩惱，柔軟、真實、不動，於彼彼入處，欲求作證，悉能得證；如彼金師，陶鍊生金，極令輕軟、光澤、不斷，任作何器，隨意所欲；如是，比丘，三昧正受，乃至於諸入處，悉能得證。」 《坐禪三昧經》：「心繫在數，斷諸思、諸覺。思覺者，欲思覺，恚思覺，惱思覺，親里思覺，國土思覺，不死思覺。」 《雜阿含經·八一四經》：「世尊告諸比丘：……是比丘，依止聚落，乃至觀滅出息時如滅出息學，是名修安那般那念，身不疲倦，眼亦不患，樂隨觀住，樂覺知，不染著樂；如是修安那般那念者，得大果大福利。是比丘，欲求離欲、惡不善法，有覺有觀，離生喜樂，初禪具足住，是比丘當修安那般那念；如是修安那般那念，得大果大福利。是比丘，欲求第二、第三、第四禪，慈、悲、喜、捨，空入處、識入處、無所有入處、非想非非想入處，具足三結盡，得須陀洹果；三結盡，貪、恚、癡薄，得斯陀含果；五下分結盡，得阿那含果，得無量種神通力，天耳、他心智、宿命智、生死智、漏盡智者，如是比丘，當修安那般那念；如是安那般那念，得大果大福利。」 《增一阿含經·安般品·一經》：「世尊告曰：於是，羅雲！若有比丘，樂於閑靜無人之處，便正身正意，結跏趺坐，無他異念，繫意鼻頭。出息長，知息長，入息長，亦知息長；出息短，亦知息短，入息短，亦知息短。出息冷，亦知息冷，入息冷，亦知息冷；出息暖，亦知息暖，入息暖，亦知息暖。盡觀身體入息、出息，皆悉知之。有時有息，亦復知有，又時無息，亦復知無。若息從心出，亦復知從心出，若息從心入，亦復知從心入。如是，羅雲！能修行安般者，則無愁憂惱亂之想，獲大果報，得甘露味。 爾時，……羅雲，……往詣安陀園，在一樹下，……出息長，亦知息長，……若息從心入，亦復知從心入。爾時，羅雲，作如是思惟，欲心便得解脫，無復眾惡，有覺、有觀，念持喜安，遊於初禪。有覺、有觀息，內自歡喜，專其一心，無覺、無觀，三昧念喜，遊於二禪。無復喜，念自守，覺知身樂，諸賢聖常所求護喜念，遊於三禪。彼苦樂已滅，無復愁憂，無苦無樂，護念清淨，遊於四禪。 彼以此三昧，心清淨，無塵穢，身體柔軟，知所從來，憶本所作，自識宿命無數劫事。……彼以此三昧，心清淨，無瑕穢，亦無諸結，亦知眾生所起之心。彼復以天眼清淨，無瑕穢，觀眾生類，生者、逝者，善色、惡色，善趣、惡趣，若好、若醜，所行、所造，如實知之。……復更施意，成盡漏心，彼觀此苦，如實知之。復觀苦習，亦知苦盡，亦知苦出要，如實知之。彼以作是觀，欲漏心得解脫，有漏、無明漏心得解脫。已得解脫，便得解脫智：『生死已盡，梵行已立，所作已辦，更不復受有。』如實知之。是時，尊者羅雲，便成阿羅漢。」 姚秦三藏鳩摩羅什. 坐禪三昧經 (PDF). : 10 [2022-07-24]. （原始内容存档 (PDF)于2007-06-07）. 1-2) 一心念息入出若長若短。譬如人怖走上山若擔負重若上氣。如是比是息短。若人極時得安息歡喜。又如得利從獄中出。如是為息長。一切息隨二處。若長若短處。是故言息長息短。是中亦行安那般那六事。3) 念諸息遍身。亦念息出入。悉觀身中諸出息入息。覺知遍至身中乃至足指遍諸毛孔如水入沙。息出覺知從足至髮遍諸毛孔亦如水入沙。譬如 囊入出皆滿。口鼻風入出亦爾。觀身周遍見風行處。如藕根孔亦如魚網。復心非獨口鼻觀息入出。一切毛孔及九孔中。亦見息入息出。是故知息遍諸身 4) 除諸身行。亦念入出息。初學息時。若身懈怠睡眠體重悉除棄之。身輕柔軟隨禪定心5) 受喜。亦念息入出。除懈怠睡眠心重。得心輕柔軟。隨禪定心受喜。復次入息念止中竟。次行痛念止已得身念止。實今更得痛念止實受喜。復次已知身實相。今欲知心心數法實相。是故受喜。亦念息入出愛樂。亦念息入出是喜增長。名為樂。復次初心中生悅是名喜。後遍身喜是名樂。復次初禪二禪中樂痛名喜。三禪中樂痛名 6) 受樂 7) 受諸心行。亦念息入出。諸心生滅法。心染法心不染法。心散法心攝法。心正法心邪法。如是等諸心相名為心行。8) 心作喜時亦念息入出先受喜。自生不故作念心故作喜。問曰。何以故故作喜。答曰。欲治二種心。或散心或攝心。如是作心得出煩惱。是故念法心作喜。復次若心不悅勸勉令喜。9) 心作攝時亦念息入出。設心不定強伏令定。如經中說。心定是道心散非道。10) 心作解脫時亦念息入出。若意不解強伏令解。譬如羊入蒼耳。蒼耳著身。人為漸漸出之。心作解脫諸煩惱結亦復如是。是名心念止作解脫。11) 觀無常亦念息入出。12) 觀諸法無常生滅空無吾我。生時諸法空生。滅時諸法空滅。是中無男無女無人無作無受。是名隨無常觀。13) 觀有為法出散亦念息入出無常。是名出散。諸有為法現世中出。從過去因緣和合故集。因緣壞故散。如是隨觀是名出散觀。14) 觀離欲結。亦念息入出。心離諸結。是法第一。是名隨離欲觀。15) 觀盡亦念息入出。諸結使苦在在處盡。是處安隱。是名隨盡觀。16) 觀棄捨亦念息入出。諸染愛煩惱身心五陰諸有為法棄捨。是第一安隱。如是觀是名隨法意止觀。是名十六分  三藏法師玄奘. 27. 瑜伽師地論. [2022-07-24]. （原始内容存档于2022-07-26）. 云何名為十六勝行。謂於念入息我今能學念於入息。於念出息我今能學念於出息。若長若短。於覺了遍身入息我今能學覺了遍身入息。於覺了遍身出息我今能學覺了遍身出息。於息除身行入息我今能學息除身行入息。於息除身行出息我今能學息除身行出息。於覺了喜入息我今能學覺了喜入息。於覺了喜出息我今能學覺了喜出息。於覺了樂入息我今能學覺了樂入息。於覺了樂出息我今能學覺了樂出息。於覺了心行入息我今能學覺了心行入息。於覺了心行出息我今能學覺了心行出息。於息除心行入息我今能學息除心行入息。於息除心行出息我今能學息除心行出息。於覺了心入息我今能學覺了心入息。於覺了心出息我今能學覺了心出息。於喜悅心入息我今能學喜悅心入息於喜悅心出息我今能學喜悅心出息。於制持心入息我今能學制持心入息。於制持心出息我今能學制持心出息。於解脫心入息我今能學解脫心入息。於解脫心出息我今能學解脫心出息於無常隨觀入息我今能學無常隨觀入息。於無常隨觀出息我今能學無常隨觀出息。於斷隨觀入息我今能學斷隨觀入息。於斷隨觀出息我今能學斷隨觀出息。於離欲隨觀入息我今能學離欲隨觀入息。於離欲隨觀出息我今能學離欲隨觀出息。於滅隨觀入息我今能學滅隨觀入息。於滅隨觀出息我今能學滅隨觀出息。  隋天台智者大師. 釋禪波羅蜜次第法門. [2022-07-24]. （原始内容存档于2022-07-26）. 1) 觀入息至於氣滅。2) 觀出息止至於鼻端。3) 觀息長短若身不安。心多散亂則出入息俱短。若身安心靜則出入息俱長。4) 息遍身者。形心既安則氣道無壅。如似飲氣既統遍身中。5) 除諸身行者。根受為心行覺觀為口行。出入息為身行。既息遍身中患彼覺動麁念除諸麁故。名除諸身行。此五屬身念處。受念處有三。謂麁息除故。身心安隱故。6) 受喜。7) 受樂者。雖有微喜樂能遍滿身識。既滿內心喜悅故名樂。8) 受諸心行者。既受樂在懷必有數法相隨倚心樂境故。名受諸心行。心念處有三。9) 心作喜者既止心一境未有慧解。必為沈心所覆沒。以喜舉之令不沈沒故名作喜。10) 心作攝者。喜心動散則發越過。常攝之令還不使馳散諸緣。故作攝 11) 心作解脫者。心不掉散均等無累故。名解脫。法念處有五。12) 觀無常者。已得自在不為沈浮所敗。故能觀諸法無常念念生滅不可樂也。13) 觀散壞者。此身不久當散壞。磨滅之法非真實有。14) 觀離欲者。此身唯是苦本心欲離之故名離欲。15) 觀滅者。是心住滅多諸過患不欲住故。16) 觀棄捨者。  《坐禪三昧經》：「若思覺偏多，當習阿那般那三昧法門。若初習行，當教言：一心念數，入息出息，若長若短，數一至十。若已習行，當教言：數一至十，隨息入出，念與息俱，止心一處。若久習行，當教言：數隨止觀，轉觀清淨。阿那般那三昧，六種門十六分。」 Nhất Hạnh, Thích. Appendix Two. Breathe, you are alive! : the sutra on the full awareness of breathing 20th anniversary. Berkeley, Calif.: Parallax Press. 2008. ISBN 978-1-935209-26-3. OCLC 647906962. The practices of the Four Jhanas and the Four Formless Concentrations are not necessary for arriving at the fruit of practice, the awakened mind. The methods of mindfulness taught by the Buddha in the Sutra on the Four Establishments of Mindfulness can be seen as the incomparable path leading to emancipation. Although the Anapanasati and Satipatthana Suttas do not refer to the Four Jhanas and the Four Formless Concentrations, we should not conclude that they do not emphasize the importance of concentration. Meditation has two aspects: stopping (shamatha), and observation or looking deeply (vipashyana). Stopping is concentration, and looking deeply is insight. The Full Awareness of the Breath, or of any other object such as the body, the feelings, the mind, the objects of mind, and so forth, all aim at the goal of concentrating the mind on an object so that it is possible to see the object in all its depth. Concentrating the mind is stopping it from running around from one object to another in order to stay with just one object. We stay with one object in order to observe it and look deeply into it. In this way, stopping and observing become one.  维基文库中的相关原始文献：佛學大辭典/阿那波那 维基文库中的相关原始文献：佛學大辭典/六妙門 莊春江：阿含經南北傳對讀——雜阿含803經（页面存档备份，存于互联网档案馆） 周柔含：安那般那念─十六勝行「身行」─之探究（页面存档备份，存于互联网档案馆） 賴賢宗：〈天台止觀的「持息念」法門及其在天台佛教中的演變與轉化（页面存档备份，存于互联网档案馆）〉。